b"\n_START_ARTICLE_\nPyeongan\n_START_PARAGRAPH_\nPyeongan (kor. \xed\x8f\x89\xec\x95\x88\xeb\x8f\x84, Pyeongan-do, hanja \xe5\xb9\xb3\xe5\xae\x89\xe9\x81\x93, McCune\xe2\x80\x93Reischauer P'y\xc5\x8fng\xe2\x80\x99an-do) oli Joseon-dynastian aikaan yksi Korean kahdeksasta historiallisesta provinssista. Se sijaitsi Korean niemimaan luoteisosassa. Provinssin p\xc3\xa4\xc3\xa4kaupunkina toimi Pjongjang._NEWLINE_Joseon-kaudella provinsseilla oli keskushallinnon nimitt\xc3\xa4m\xc3\xa4t kuvern\xc3\xb6\xc3\xb6rit. Niiden hallinto oli j\xc3\xa4rjestetty kuuteen haaraan keskushallinnon tavoin ja ne jaettiin piirikuntiin._NEWLINE_Nyky\xc3\xa4\xc3\xa4n Pyeonganin alue kuuluu Korean demokraattiseen kansantasavaltaan ja on jaettu Etel\xc3\xa4-Pyeonganin ja Pohjois-Pyeonganin maakuntiin."